*Pielikums Nr.1*

*Uzņēmuma līgumam Nr.5/4-10/2023*

*par VSIA “Latvijas Televīzija” veidotā satura par Vispārējiem latviešu dziesmu un deju svētkiem 2023.gadā recenzēšanu*

Neatkarīga nozares profesionāļa/eksperta recenzija par sabiedriskā pasūtījuma izpildi

NOVĒRTĒJUMA ANKETA

Recenzents: Arta Ģiga

Recenzētais elektroniskais plašsaziņas līdzeklis: LSM

Recenzētā pārraide/sadaļa: Dziesmu svētku studija

Recenzēto satura vienību skaits/ilgums: 3

Recenzēto satura vienību pārraidīšanas/publicēšanas datums/-i: 7.07., 8.07., 9.07.

1. **UNIVERSĀLIE KRITĒRIJI**
   1. **Satura/projekta atbilstība definētajiem sabiedriskā pasūtījuma uzdevumiem.**

Recenzenta vērtējums (atbilst/ daļēji atbilst/ neatbilst):

|  |
| --- |
| *Atbilst.*  *Projekts atbilst sadaļā*  Nodrošināt saturu, kas ataino Latvijas kultūru, sekmē tās pieejamību, rada klātesamības sajūtu un veicina sabiedrības interesi par nacionālās kultūras daudzveidību un tradīcijām. |

* 1. **Atbilstība konkrētās pārraides, satura risinājuma definētajam mērķim un uzdevumam.**

Recenzenta vērtējums (atbilst/ daļēji atbilst/ neatbilst):

|  |
| --- |
| *Atbilst.*  *Raidījums plaši informē par Dziesmu svētku norisēm, iesaista dalībniekus, iesaistās paši, ziņo no notikumiem un atspoguļo to aizkulises.* |

* 1. **Vai projektam ir ilgtspējīgs efekts, tostarp žurnālistikas un mediju profesionālās kvalitātes uzlabošanā.**

Recenzenta vērtējums (atbilst/ daļēji atbilst/ neatbilst):

|  |
| --- |
| *Atbilst.*  *Raidījums ir profesionāli veidots, raits un saprotams.* |

* 1. **Satura pieejamības nodrošināšana daudzveidīgās satura izplatīšanas platformās un potenciālā sasniedzamā auditorija (atbilstoši definētajam, pieejamajiem datiem utt.).**

Recenzenta vērtējums (atbilst/ daļēji atbilst/ neatbilst):

|  |
| --- |
| *Atbilst.*  *Raidījums pieejams LSM.LV arī zīmju valodā.* |

* 1. **Satura atbilstība žurnālistikas ētikas un profesionālajiem standartiem, viedokļu daudzveidības nodrošināšana (atbilstoši žanra specifikai).**

Recenzenta vērtējums (atbilst/ daļēji atbilst/ neatbilst):

|  |
| --- |
| *Atbilst.*  *Raidījumā plaši pārstāvēti svētku dalībnieki, veidotāji, apmeklētāji, izskan dažāda līmeņa komentāri.* |

**2. SPECIĀLIE KRITĒRIJI FORMĀTA NOVĒRTĒŠANAI**

**2.1. Formas kritēriji (atbilstība formātam, scenārija dramaturģijas kvalitāte, vēstījuma dinamika, režijas kvalitāte, mūzikas izmantošanas prasmes, subtitru kvalitāte).**

|  |
| --- |
| *Visiem sērijas raidījumiem ir vienāda uzbūve, tie veidoti izklaidējoši -informatīvā stilā, informatīvajam elementam nedaudz dominējot. Raidījuma vadītāji ir labvēlīgi, nedaudz satraukti Dziesmu svētku gaidās. Raidījuma saturs- tiešraides intervijas, informatīvi sižeti, pieslēgumi notikumu vietām un muzikāli priekšnesumi studijā vai tās tuvumā. Visi satura elementi raiti un koncentrēti, tiešraides intervijas vairāk veidotas formas pēc, saturiski sniedz mazāku pienesumu. Subtitri nav izmantoti.* |

**2.2. Satura kritēriji (satura veidošanā iesaistītā personāla darba kvalitāte, satura vērtība un oriģinalitāte, satura neitralitāte un sabalansētība virsrakstos, līdos, vizuālajos risinājumos, valodas lietojums, informācijas avotu atlase un izmantojums, vēstījuma uztveramības kvalitāte, konteksta saprotamība).**

|  |
| --- |
| *Raidījuma vadītāji Eva Johansone un Jānis Geste ir pieredzējuši žurnālisti ar izstrādātu stilu- Eva orientējas kultūras norisēs un spēj tās viegli komentēt, Jānis ir ziņu moderators, kurš, vadot pasākumos kā Dziesmu svētku studija, izmanto vienkāršā skatītāja un notikumu pieredzētāja pozīciju. Līdz šim tas strādā labi un darbojās arī dziesmu svētku studijā, taču nākamajos projektos vērts piedomāt vai Jānim Gestem joprojām piestāv naivā pasaules izzinātāja tēls. Žurnālisti Zane Brikmane, Jānis Lācis, Anete Lesīte, Līga Gaigala darbojas profesionāli un tiek galā ar visiem uzdevumiem. Jānis Lācis ir efektīvāks sižetu veidošanā, tiešraidēs sarunas pavediens nereti iet uz riņķi vai kavējas pie nesvarīgā.*  *Visinteresantākie šķita sižeti, kur svētkus piedzīvot devās raidījuma vadītāji- uzvilkt tautastērpu un svētku lielkoncerta mēģinājums. Tur mēs viņus ieraudzījām ārpus ierastā publiskā tēla. Labas reportāžas no svētku aizkulisēm- koristu un dejotāju sadzīves.*  *Kā neveiksmīgu vērtēju grafisko noformējumu aculiecinieku video. Video atradās kadra labajā trešdaļā, kreisajā 2/3 no kadra aizņēma grafika bez informatīvas nozīmes.* |

**2.3. Satura sagatavošanā iesaistītā personāla (žurnālisti, operatori, programmu vadītāji, moderatori, ilustrāciju autori utt.), kā arī sociālo mediju platformu redaktoru un autoru kompetence un profesionalitāte, atbilstība profesionālajiem standartiem.**

|  |
| --- |
| *Žurnālisti, operatori, montāžas režisori darbojās profesionāli, atbilstoši koncepcijai un uzdevumam. Piezīmi var izteikt skaņu režisoram, jo vairākos raidījumos bija kļūdas skaņas komutācijā samērā vienkāršās situācijās. Arī skaņas līmeņi sižetos viena raidījuma ietvaros atšķīrās.* |

### **REKOMENDĀCIJAS**

**3.1. Vai sabiedriskā pasūtījuma ietvaros būtu jāturpina šāda satura nodrošināšana arī nākotnē?**

|  |
| --- |
| *Šāds formāts piemērots lielu notikumu atspoguļošanai un ir turpināms.* |

**3.2. Vai projekta realizēšanai būtu nepieciešami kādi profesionālie redakcionālās prakses un satura uzlabojumi? Ja jā, kādi?**

|  |
| --- |
| *Dziesmu svētku studijas gadījumā būtu precīzāk vērts formulēt tās uzdevumu, jo raidījuma piedāvātais saturs būtiski neatšķīrās no tā, ko piedāvā Ziņu dienests, arī tā pārraidēs bija skatāmi reportāžas, tiešraides, cilvēkstāsti, viesi studijā. Iesaku pārdomāt koncepciju, ka Dziesmu svētku studijas uzdevums ir apkopot visu, kas konkrētajā dienā LTV par Dziesmu svētkiem izveidots, tad pozicionējums ir skaidrs- viss par Dziesmu svētkiem.* |

**3.3. Papildu secinājumi un rekomendācijas.**

|  |
| --- |
| *Ieteikums precīzāk formulēt uzdevumu šādai izbraukuma studijai un pārdomāt tās atrašanās vietu, lai izbraukuma studija ir vairāk pamatota.*  *Vairāk koordinēt ar Ziņu dienesta raidījumiem, jo arī tie svētku laikā būtībā bija Dziesmu svētku dienasgrāmatas. Te jūtams, ka LTV nav vienotas redakcionālas politikas, kas definētu vienam otru papildinošus uzdevumus.* |